‏ט"ז שבט תש"פ

‏11 פברואר, 2020

# מכרז פומבי מס' 4/2020

### **תיאור המשרה: ממונה על בטיחות וגיהות**

בהתאם לפקודת העיריות (נוסח חדש), חוק הרשויות המקומיות תקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של ממונה על בטיחות וגיהות - במילוי מקום בעירית רמת השרון, והזמנה להציג מועמדות לאיוש המשרה כאמור.

**א. כללי**

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[**www.ramat-hasharon.muni.il**](http://www.ramat-hasharon.muni.il) **– כפתור "מכרזים" בדף הבית/ מכרזי כ"א.**

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5489339 (ליבנת יגר).

3. **המועד האחרון להצגת המועמדות למשרה הינו: 27.2.2020**

עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. **בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .**

5. עיריית רמת השרון אינה מתחייבת לקבל הצעה כלשהי והיא שומרת על זכותה להפסיק בכל עת את הליכיו של מכרז זה, זאת בכל שלב משלביו.

**ב. פרטי המשרה**

**תואר התפקיד**: ממונה על בטיחות וגיהות

**היקף המשרה:** 100% משרה.

**היחידה:** הנדסה.

**כפיפות**: מנהלת אגף ביצוע, תשתיות ומבני ציבור.

**דירוג:** מנהלי/ מח"ר/ מהנדסים/ הנדסאים.

**דרגה**: 7 - 9

**תקופת ניסיון:** שנתיים.

**כללי:** בכפוף להוראות כל דין וקבלת כל האישורים הדרושים, המועמד/ת שת/יזכה ת/יהיה מנוע/ה מלעסוק במקצועו במסגרת עסק פרטי ו/או בכל עיסוק אחר.

המועמד מתחייב שלא לעסוק ולא לטפל בכל עניין שיש בו משום ניגוד עניינים לתפקידו/ה כעובד של עיריית רמת השרון.

הוראות מכרז זה יהוו חלק בלתי נפרד מן ההתקשרות בין המועמד/ת לבין עיריית רמת השרון.

**ג. תיאור התפקיד**

* וידוא הכנת תכנית לניהול הבטיחות.
* קידום נושאי הבטיחות והגהות במוסדות חינוך, ובכלל זאת:
  + הנחייה ובקרת ביצוע של הוראות וסדרי בטיחות וגהות במוסדות החינוך.
  + איתור מפגעי בטיחות וגהות. הכנה, עדכון ובקרת תוכנית בטיחות שנתית.
* וידוא ביצוע בדיקות סביבתיות תעסוקתיות.
* פיקוח על קיום סדרי הבטיחות ברשות המקומית.
* מסירת מידע והדרכת עובדי הרשות.
* קביעת הסדרי בטיחות בעת העסקת קבלני חוץ.
* מעקב אחר בדיקות ציוד, כלים והתקנים.
* ריכוז מידע על תאונות עבודה ומחלות מקצוע ברשות והפקת לקחים.
* ריכוז פעולת ועדת בטיחות.
* קיום קשרי גומלין עם אגף הפיקוח על העבודה.
* הדרכת עובדים חדשים בתחום הבטיחות
* בדיקת אתרי עבודה בפרויקטים שונים לבדיקת הסדרי בטיחות ואישורים.
* סיורים בכל מבני הציבור והמרחב הציבורי לבדיקת ליקויי בטיחות

**ד. דרישות התפקיד**

**השכלה:** תעודת בגרות מלאה לפחות.

הכשרה כממונה בטיחות וגיהות - חובה.

יתרון לבעלי/ות הכשרה כמנהל בטיחות במוס"ח.

השתתפות בקורסים וימי עיון והשתלמויות מקצועיות

אישור כשירות בתוקף מאת מפקח עבודה ראשי - חובה.

הכשרה לבנייה בגובה (רצוי).

**ניסיון מקצועי**: ניסיון של שנתיים לפחות כממונה בטיחות.

עדיפות לבעלי/ות ניסיון כממונה בטיחות במסגרת רשות או מפעל המונה מעל

150 עובדים.

**דרישות נוספות**: עבודה בשעות לא שגרתיות כולל חובת התייצבות לעבודה במצבי חירום, ייצוגיות בפורומים מקצועיים,שליטה טובה מאד ביישומי המחשב, רישיון נהיגה בתוקף.

**ה. כישורים אישיים:** יחסי אנוש מעולים, קפדנות ודייקנות בביצוע, אמינות ומהימנות אישית, מיומנות טכנית ותפיסה מכאנית ,ראייה מערכתית, יכולת התבטאות טובה מאד בכתב ובעל פה.

**יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמיים נוספים ו/או מתקדמים, ניסיון מיוחד, וותק בתחום וכיו"ב.**

**ו. הליכי המכרז**

1. המכרז יתקיים בפני ועדת המכרזים.

2. את ההצעות יש להגיש בהתאם למפורט לעיל.

3. ועדת המכרזים שומרת על זכותה לדחות הצעות של מועמדים אשר אינן עומדות

בתנאי מכרז זה, וכן, לראיין באופן אישי את המועמדים.

4. ועדת המכרזים שומרת על זכותה לדרוש מן המועמדים, לעבור מבחני התאמה, זאת

בהתאם לשיקול דעתה של ועדת המכרזים.

בכבוד רב,

אבי גרובר

ראש עיריית רמת השרון